**Az online kommunikáció**

***Digitális lábnyom:***

* A digitális lábnyom azon digitális adatok, információk összessége, amelyeket a különböző online és digitális tevékenységünk révén hagyunk magunk után életünk folyamán. Ez lehet egy elküldött email, egy Facebook-ra feltöltött fotó vagy a laptopunk MAC azonosítója, amit felismer és elraktároz egy szerver.
* Fontos tisztázni, hogy a digitális lábnyom nem csak a személyes adatokról szól, mint például a név, e-mail cím, tartózkodási hely, telefonszám stb. Ide tartoznak a bejegyzések, a kommentek, az események, amelyeken részt veszünk.
* Nem utolsósorban pedig magában foglalja a viselkedésünket is ezeken a közösségi oldalakon. Így szintén ide tartozik egy szemmel kevésbé jól látható dolog, a helyadatok - hiszen sok platform akkor is követi az útvonalunkat, amikor nem használjuk aktívan az alkalmazást.

***Online identitás:***

* Az onlineidentitás, internet identitás avagy online személyiség egy, az internet felhasználók által létrehozott közösségi identitás, amelyet hálózati közösségekben és weboldalakon használnak.
* Habár néhány ember az eredeti nevét használja az online világban, bőven akadnak, akik szeretnek névtelenségbe burkolózni. Álneveket használnak, így valós énjükről annyi információt nyújtanak, amennyit szeretnének.
* A felhasználók ikon méretű képpel, úgynevezett [avatárral](https://hu.wikipedia.org/wiki/Avat%C3%A1r) vizuálisan is képet festhetnek magukról sok online színtéren, mint például fórumokon, MUD-okon (Multi-User Dungeon), [chat](https://hu.wikipedia.org/wiki/Chat) alkalmazásokon és többszereplős online játékokban is

***Adatvédelem:***

* Az adatvédelem a személyes adatok gyűjtésének, feldolgozásának és felhasználásának korlátozásával, az érintett személyek védelmével foglalkozik.
* Személyes adat akkor kezelhető, ha ahhoz az érintett hozzájárult vagy azt törvény vagy - törvény felhatalmazása alapján, az abban meghatározott körben - helyi önkormányzat rendelete közérdeken alapuló célból elrendeli.
* Különleges adat akkor kezelhető
  + ha az érintett írásban hozzájárul
  + vagy ha az törvényben kihirdetett nemzetközi szerződés végrehajtásához szükséges
  + vagy azt az Alaptörvényben biztosított alapvető jog érvényesítése, továbbá a nemzetbiztonság, a bűncselekmények megelőzése vagy üldözése érdekében vagy honvédelmi érdekből törvény elrendeli
  + vagy bizonyos – a hatályos törvényben meghatározott – adatok esetében törvény közérdeken alapuló célból elrendeli

***Online biztonság:***

* Az informatikai biztonság az [informatikai rendszer](https://hu.wikipedia.org/w/index.php?title=Informatikai_rendszer&action=edit&redlink=1) olyan – az érintett számára kielégítő mértékű – állapota, amelyben annak védelme az informatikai rendszerben kezelt [adatok](https://hu.wikipedia.org/wiki/Adat) bizalmassága, sértetlensége és rendelkezésre állása, valamint a rendszer elemeinek sértetlensége és rendelkezésre állása szempontjából zárt, teljes körű, folytonos és a [kockázatokkal](https://hu.wikipedia.org/wiki/Kock%C3%A1zat_(informatikai_biztons%C3%A1g)) arányos
* Tippek az online biztonságod érdekében:
  + Mindig tartsd karban az eszközeidet!
  + Használj biztonságos eszközt!
  + Használj vírusirtót!
  + Legyen erős minden jelszavad!
  + Ne teregesd ki a magánéleted!

***Netikett:***

* A netikett a hálózati kommunikáció általános illemszabályait foglalja össze.
  + Ne írj csupa nagybetűvel, mert az kiabálásnak számít, használj kis- és nagybetűket is!
  + Légy tömör anélkül, hogy túlságosan lényegre törő lennél!
  + Amikor egy levélre válaszolsz, csak annyit idézz az eredeti anyagból, hogy érthető legyen a válaszod és ne többet!
  + ­Ne keveredj [flame war](https://hu.wikipedia.org/wiki/Flame_war)-ba (lángháborúba)! Ne írj heves leveleket és ne válaszolj ilyenekre!
  + Ne sértsd meg más vallásához és hazájához fűződő érzelmeit!
  + Ne káromkodj, ne írj trágárul!
  + Ne írj a chatre vagy a fórumba oda nem illő dolgokat!
  + Ha ezeket nem tartod be akkor a fórumból kitilthatnak.
  + Használj szóközt is! (Felsorolásban a vessző nem helyettesíti a szóközt!)
  + Ne használj többszörös írásjeleket!

***Online zaklatás:***

* A zaklatást az egyszeri bántalmazástól vagy más konfliktushelyzettől három tényező különbözteti meg.
* Egyrészt erős, negatívan befolyásoló hatása van, a zaklatás áldozata nem tudja élni a mindennapi életét a zaklató tevékenységének következtében – például mert állandóan félelemben vagy bizonytalanságban él.
* Másrészt a zaklatás nem feltétlenül szabályos időközönként, de ismétlődik, a bántalmazó rendszeresen visszatér az elszenvedőhöz, és megismétli a cselekedetét, legyen az fizikai, szóbeli vagy szexuális tevékenység.
* A harmadik kritérium az erőviszonyok eltolódása: a zaklatás során a bántalmazó fél mindig több hatalommal rendelkezik (több pénze van, erősebb, több barátja van, hangosabb), és ezt fitogtatja is a zaklatás során.
* Az internetes zaklatás során ugyanúgy érvényesül a három feltétel: erős, negatív tartalmat közvetít a bántalmazó a bántalmazottnak, rendszeresen ismétli a tevékenységet, és mindezt a hatalma fitogtatásával éri el.
* A neten gyakran úgy, hogy anonim módon, arctalanul tesz bántó megjegyzéseket különböző közösségi oldalakon, vagy egy általa készített előnytelen fotót, esetleg montázst oszt meg a zaklatás elszenvedőjéről.