Annak érdekében, hogy egy kaputelefonon ne lehessen kikövetkeztetni a kódot a gombok megviseltsége alapján, több helyen már bevezették a digitális kaputelefont, amelyen a számok sorrendje mindig más. A feladat egy ilyen kaputelefon szimulálása.

* A GUI-n jelenjen meg a 10 szám, megfelelő elrendezésben (3 sor 3 gombbal, és egy alul középen).
* A számok sorrendje véletlenszerű legyen. A számokat a mellékelt képek segítségével jelenítse meg!
* A GUI érzékelje a számok bevitelét (a számra kattintva azt beveszi). 4 számjegy bevitelét engedje, az lesz egy kód. Több lenyomást ne engedélyezzen.
* Ha a felhasználó jó kódot ütött be, akkor jelezze a GUI, hogy az ajtó kinyílt, egyébként figyelmeztessen a rossz kódra. (A helyes kód legyen 1205.)
* Legyen egy gomb, amelynek megnyomására új, véletlenszerű sorrend generálódik, és az eddig beütött kód is nullázódik.